MF ble stiftet i 1907 som en uavhengig teologisk institusjon på universitetsnivå og er Norges største lærested innen teologisk utdanning og forskning. MF har ca. 120 ansatte, 1000 studenter og ca. 50 på ph.d.-programmet. MF utdanner til ulike kirkelige profesjoner og tilbyr lektorutdanning og en rekke studieprogram på ph.d.-, master- og bachelornivå. Studentene utdannes til yrker innen kirke, skole og samfunn. Fra 1967 har MF i tillegg til teologistudiet også tilbudt annen kristendoms- og religionsfaglig utdanning for skole og samfunn.